ROMÂNIA

JUDEŢUL BUZĂU

MUNICIPIUL BUZĂU

-CONSILIUL LOCAL-

**PROIECT DE HOTĂRÂRE NR. 221 din data de 27.08.2018**

privind schimbarea denumirii unei străzi

din municipiul Buzău

 Consiliul Local al Municipiului Buzău, judeţul Buzău, întrunit în şedinţă ordinară;

 Având în vedere:

 - expunerea de motive a primarului municipiului Buzău, înregistrată sub nr.261/CLM/27.08.2018, prin care se propune schimbarea denumirii unei străzi din municipiul Buzău;

 - raportul de specialitate înregistrat sub nr.24214/2018 al Serviciului Administrare Patrimoniu din cadrul aparatului de specialitate al primarului municipiului Buzău;

 - avizul Comisiei pentru patrimoniu şi activităţi economico-financiare a Consiliului Local al Municipiului Buzău;

 - avizul Comisiei pentru administraţie publică, juridică şi de disciplină, apărarea ordinii publice, respectarea drepturilor şi libertăţilor cetăţenilor a Consiliului Local al Municipiului Buzău;

 - avizul Comisiei pentru amenajarea teritoriului, urbanism, realizarea lucrărilor publice, protecția mediului și turism a Consiliului Local al Municipiului Buzău;

 - avizul nr. \_\_\_\_\_ / 2018 al Comisiei de atribuire de denumiri a judeţului Buzău;

 -prevederile Legii nr. 52/2003 privind transparenţa decizională în administraţia publică,

 - prevederile art. 2, lit. d) si art.3, alin. (1) din Ordonanţa Guvernului nr. 63/2002 privind atribuirea sau schimbarea de denumiri, aprobată cu modificări şi completări prin Legea nr. 48/2003, cu modificările şi completările ulterioare.

 În temeiul art. 36, alin. (2), lit. c) şi alin. (5), lit. d), art. 45, alin. (1) şi art.115, alin. (1), lit. b) din Legea nr. 215/2001 a administraţiei publice locale, republicată, cu modificările şi completările ulterioare,

**H O T Ă R Ă Ş T E :**

Art.1.- Se aprobă schimbarea denumirii Străzii „ **Tudor Vladimirescu** ” în Strada „**George Emil Palade**”, din municipiul Buzău, conform anexei care face parte integrantă din prezenta hotărâre;

 Art. 2 - Se aprobă modificarea şi completarea în mod corespunzător a Nomenclatorul stradal al municipiului Buzău, aprobat prin HCL nr.101/26 iunie 2015 cu strada „ George Emil Palade”;

 Art. 3. - Primarul municipiului Buzău, prin intermediul Direcţiei Servicii Publice, Direcţiei Finanţe Publice Locale, Direcţiei Evidenţa Persoanelor, Serviciul Relaţii cu Publicul, Organizare Alegeri, Îndrumarea Cetăţenilor şi Secretariat, Biroul Județean de Administrare a Bazelor de Date pentru Evidența Persoanelor şi Serviciul Administrare Patrimoniu, va duce la îndeplinire prevederile prezentei hotărâri.

**INITIATOR ,**

**PRIMAR**

Constantin Toma

 **AVIZAT PENTRU LEGALITATE:**

 **SECRETARUL MUNICIPIULUI BUZĂU**

 Eduard Pistol

 ROMÂNIA

 JUDEŢUL BUZǍU

 MUNICIPIUL BUZǍU

 **- PRIMAR -**

 NR. 261/CLM/27.08.2018

**EXPUNERE DE MOTIVE**

privind schimbarea denumirii unei străzi

din municipiul Buzău

 Potrivit art. 36, alin. (5), lit. d) din Legea 215/2001 a administraţiei publice locale, republicată, şi a art. 2, lit. d) din Ordonanţa nr. 63/2002 privind atribuirea sau schimbarea de denumiri, aprobată cu modificări şi completări prin Legea nr.48/2003, consiliile locale pot atribui sau schimba denumiri, prin hotărâre, pentru parcuri, pieţe, oboare, cartiere, străzi, staţii ale mijloacelor de transport în comun, precum şi pentru obiective şi instituţii de interes local aflate în subordinea acestora.

 Conform art. 3, alin. (1) din Ordonanţa nr. 63/2002, actualizată,privind atribuirea sau schimbarea de denumiri, proiectele de hotărâri ale consiliilor judeţene sau locale, având ca obiect atribuirea ca denumire a unor nume de personalităţi ori evenimente istorice, politice, culturale sau de orice altă natură ori schimbarea unor astfel de denumiri vor putea fi adoptate numai după ce au fost analizate şi avizate de Comisia de atribuire de denumiri a judeţului Buzău.

 Prin adresa înregistrată sub nr. 14312/14.05.2018, Colegiul Național „ B.P. Hașdeu”, cu sediul în municipiul Buzău, B.dul Gării, nr. 1, a propus ca actuala stradă „ **Tudor Vladimirescu** ” să poarte numele ilustrului laureat al premiului Nobel pentru fiziologie și medicină „ **George Emil Palade** ”, încununat în anul 1974 .

 George Emil Palade a absolvit Hașdeul în anul 1930, ca șef de promoție, a absolvit Facultatea de Medicină din București, în anul 1936, iar în anul 1953, a descoperit granulelel lui Palade, ribozomii, constituienții celulari care l-au impus definitiv în medicina mondială.

 Având în vedere cele de mai sus, dar și ca o dovadă a interesului și respectului pe care îl manifestăm față de personalitățile culturale și științifice care ne reprezintă în plan național și universal, propun schimbarea denumirii străzii „ **Tudor Vladimirescu** ” în strada „ **George Emil Palade** ”, cât şi modificarea şi completarea în mod corespunzător a Nomenclatorului stradal al municipiului Buzău aprobat prin Hotărârea de Consiliu Local nr. 101/26 iunie 2015.

 Elementele de identificare ale arterelor de circulaţie sunt prevăzute în anexa care face parte integrantă din prezenta hotărâre.

 În sensul celor de mai sus, s-a întocmit alăturatul proiect de hotărâre, cu rugămintea de a fi adoptat în forma prezentată.

**P R I M A R,**

Constantin Toma

ROMÂNIA

JUDEŢUL BUZǍU

PRIMǍRIA MUNICIPIULUI BUZǍU

Serviciul Administrare Patrimoniu

Nr. 24214 /27.08.2018

**RAPORT DE SPECIALITATE**

la proiectul de hotărâre privind schimbarea denumirii unei străzi

din municipiul Buzău

 Prin proiectul de hotărâre prezentat se propune schimbarea denumirii unei străzi din municipiul Buzău cu numele unei personalităţi culturale și științifice care ne reprezintă în plan național și universal, astfel:

- schimbarea denumirii  **Străzii „ Tudor Vladimirescu** ”, delimitată de Bulevardul Gării și Bulevardul Nicolae Bălcescu, **în Strada „ George Emil Palade ”**.

 Prin adresa înregistrată sub nr. 14312/14.05.2018, Colegiul Național „ B.P. Hașdeu”, cu sediul în municipiul Buzău, B.dul Gării, nr. 1, a propus ca actuala stradă „ **Tudor Vladimirescu** ” să poarte numele ilustrului laureat al premiului Nobel pentru fiziologie și medicină „ **George Emil Palade** ”, încununat în anul 1974 .

 George Emil Palade(1912 - 2008) a absolvit Hașdeul, în anul 1930, ca șef de promoție și Facultatea de Medicină din București, în anul 1936. S-a impus definitiv în anul 1953 în medicina mondială prin descoperirea granulelor lui Palade, a ribozomilor, constituienți celulari. Înainte de a ajunge în S.U.A. la Institutul Rockkefeller din New York, a parcurs treptele didactice universitare ca sistent, șef de lucrări și apoi conferențiar, prefigurăndu-se ca viitoare somitate în anatomie patologică și medicină internă.

 Potrivit art. 36, alin. (2), lit. c) şi alin. (5), lit. d) cât şi a art. 44, alin. (1) din Legea 215/2001 a administraţiei publice locale, republicată, cu modificările şi completările ulterioare şi art. 2, lit. d) din Ordonanţa nr. 63/2002 privind atribuirea sau schimbarea de denumiri, aprobată cu modificări şi completări prin Legea nr. 48/2003, cu modificările şi completările ulterioare, consiliile locale pot atribui sau schimba denumiri, prin hotărâre, pentru parcuri, pieţe, oboare, cartiere, străzi, staţii ale mijloacelor de transport în comun, precum şi pentru obiective şi instituţii de interes local aflate în subordinea acestora.

 În conformitate cu art. 3, alin. (1) din Ordonanţa nr. 63/2002, actualizată,privind atribuirea sau schimbarea de denumiri, proiectele de hotărâri ale consiliilor judeţene sau locale, având ca obiect atribuirea ca denumire a unor nume de personalităţi ori evenimente istorice, politice, culturale sau de orice altă natură ori schimbarea unor astfel de denumiri vor putea fi adoptate numai după ce au fost analizate şi avizate de Comisia de atribuire de denumiri a judeţului Buzău.

 Potrivit adresei nr. 21664/2018, primită de la Oficiul Registrului Comerţului, de pe lângă Tribunalul Buzău, pe strada Tudor Vladimirescu, au fost identificate un număr de **99** de sedii sociale și sedii secundare pentru persoane juridice, persoane fizice autorizate, întreprinderi individuale, întreprinderi familiale.

 Persoanele juridice, persoanele fizice autorizate, întreprinderile individuale, întreprinderile familiale vor avea obligaţia de a face demersurile legale pentru schimbarea sediului social, iar persoanele juridice vor avea de achitat taxele şi tarifele aferente redactării hotărârii de schimbare a sediului şi a actului constitutiv actualizat, precum şi taxele publicării hotărârii privind schimbarea sediului social în Monitorul Oficial al României.

 Potrivit adresei nr. 21101/2018, primită de la Direcția Finanțe Publice Locale-Serviciul Prelucrare Date și Încasări, pe strada Tudor Vladimirescu, sunt deschise un număr de **292** de roluri.

 Potrivit adresei nr. 23754/2018, primită de la Direcţia de Evidenţă a Persoanelor,

un număr de **322** de persoane cu adresa de domiciliu pe strada Tudor

Vladimirescu, vor trebui să-şi schimbe cărţile de identitate, în termen de 15 zile de

 la redenumirea străzii, potrivit art. 19, alin.2 ,lit. b) din O.U.G. 97/2005R, costul unei

 cărţi de identitate fiind de 7 lei, iar costul total fiind de 2254 lei.

 Conform art. 41, alin.(1) din Ordonanţa de Urgenţă nr. 97/2005, republicată, privind evidenţa, domiciliul, reşedinţa şi actele de identitate ale cetăţenilor români: “ în cazul în care, în condiţiile legii, se schimbă denumirea unor unităţi administrativ-teritoriale sau se aprobă reorganizarea ori trecerea în alt rang a unei unităţi administrativ-teritoriale, precum şi în situaţia în care se schimbă denumirea străzilor sau se renumerotează imobilele, cheltuielile pentru schimbarea cărţii de identitate şi a celorlalte documente prevăzute de prezenta ordonanţă de urgenţă se suportă din bugetele unităţilor administrativ-teritoriale respective”.

 Totodată în conformitate cu art. 5, alin (4) din Legea nr. 7/1996 a cadastrului şi publicităţii imobiliare, actualizată, modificarea adresei administrative a imobilului se notează în Cartea Funciară.

 De asemenea, vor trebui făcute modificări şi în alte acte : contracte cu furnizorii de utilităţi, case de marcat, etc.

 Având în vedere cele de mai sus, dar și ca o dovadă a interesului și respectului pe care îl manifestăm față de personalitățile culturale și științifice care ne reprezintă în plan național și universal, Serviciul Administrare Patrimoniu supune aprobării Consiliului Local al municipiului Buzău, proiectul de hotărâre privind schimbarea denumirii străzii „ **Tudor Vladimirescu** ” în strada „ **George Emil Palade** ”, cât şi modificarea şi completarea în mod corespunzător a Nomenclatorului stradal al municipiului Buzău aprobat prin Hotărârea de Consiliu Local nr. 101/26 iunie 2015.

 Elementele de identificare ale străzii sunt prevăzute în anexa care face parte integrantă din prezenta hotărâre.

 Ţinând cont de precizările de mai sus, considerăm necesar ca, în conformitate cu prevederile Legii nr. 52/2003 privind transparenţa decizională în administraţia publică, republicată, să fie adus la cunoştinţă publică, în vederea dezbaterii, proiectul de act normativ privind schimbarea denumirii unei străzi din municipiul Buzău.

 În acest scop s-a elaborat alăturatul proiect de hotărâre, pentru a fi introdus pe ordinea de zi a şedinţei Consiliului Local al Municipiului Buzău

 **ŞEF SERVICIU, Întocmit,**

 Emilia -Izabela Lungu Marilena Mircioagă